Dacă cred că există sau a existat viață pe Marte ?
Da, sunt ferm convins că da.
Există o mulțime de obiecte pe Marte
identice cu sculpturile de pe Pământ.
Ar trebui să ne întrebăm ...
ce civilizație a construit aceste lucruri ?
Și ce s-a întâmplat cu ea ?
Nu există niciun fenomen natural,
care să lase asemenea amprente nucleare.
Sunt urme lăsate de o armă.
Să ajungem pe Marte este ceva întipărit în subconștientul nostru ...
ceva ce trebuie să facem, altfel murim !
Încă din zorii civilizației,
omenirea și-a pus originile pe seama zeilor
și a altor vizitatori din stele.
Să fie, oare, adevărat ?
Chiar ne-au ajutat ființe extraterestre să ne scriem istoria ?
Dacă da, vom afla adevărul, când vom debarca pe Marte ?
EXTRATEREȘTRI ANTICI
Sezonul 11, Episodul 2 "Destinație : Marte"
Suntem pregătiți de lansare.
Recepționat, gata de lansare !
Terra, 2026.
Cinci, patru, trei, doi, unu.
Avem combustie.
Ne-am desprins.
Patru cosmonauți civili își încep călătoria de 150 de zile pe Planeta Roșie.
Viteza : 24.000 de km / h.
Călătoria îi va duce în spațiu
mai departe decât a călătorit vreun om ...
peste 220 de milioane km.
De 200 de ori mai departe decât distanța până la Lună.
Dacă viteza de deplasare este suficient de mare,
naveta spațială se îndepărtează de Pământ, se îndepărtează de Lună
și chiar de Soare ...
... distanța nu ar reprezenta o mare problemă.
Ar dura 5 luni să ajungem pe Marte.
Cu siguranță am face față drumului.
Problema este ... cum ne întoarcem ?
Călătoresc cu așa viteză,
încât ar putea trece prin 3 m de oțel.
Deci, racheta ar trebui să ofere o protecție foarte mare.
Nu este o călătorie ușoară.
Pot avea loc catastrofe mortale.
Îmi place să compar asta cu atunci când
primii exploratori au traversat oceanul.
Acelea au fost călătorii lungi și groaznice,
cu toate acestea, le-am supraviețuit.
Și chiar văd Marte
ca pe o primă piatră de încercare în explorarea spațiului.
Spațiul m-a fascinat dintotdeauna.
Mi-am dorit mereu să-l pot explora.
Mi-am dorit să știu ce se află acolo și să ajung acolo.
Apoi, am auzit despre Mars One,
părea ca o chemare, ca un destin.
Ce șansă minunată ca să-ți dedici viața
unei cauze mărețe pentru omenire.
Suntem o specie de exploratori.
Iar motivul pentru care ne uităm într-acolo
este pentru că de acolo ne tragem.
Nu există niciun alt organism pe Pământ
care să fie atât de fascinat de spațiu, de stele ...
sau care să manifeste o asemenea curiozitate.
Iar pasul următor va fi colonizarea lui Marte.
Ideea propusă de unii ...
cum că noi am fi marțieni, trebuie să fie pusă în practică.
Conform NASA, colonizarea lui Marte
nu va începe cu oameni, ci cu roboți,
trimiși înainte pentru a construi locuințe,
rovere și elemente pentru susținerea vieții.
Apoi vor fi trimise hrana și echipamentele
și abia la final vor sosi primii oameni,
gata să-și înceapă noua viață ca marțieni.
Mediul marțian este foarte diferit de cel al Terrei.
Are doar 38 % din gravitația Pământului.
Fluctuațiile de temperatură sunt extreme.
De exemplu, la ecuator, într-o zi de vară,
temperatura poate fi de 21 ° C,
însă noaptea poate coborî la - 37 ° C.
Așadar, există o mulțime de lucruri care ne pot afecta,
inclusiv radiațiile și furtunile de nisip.
Atmosfera este incredibil de subțire, circa 1 % din cea a Pământului.
Nu există oxigen, radiațiile sunt foarte puternice,
deci, astronauții se confruntă cu multiple dificultăți.
Ziua marțiană este aproape identică cu cea de pe Pământ.
Are 24 de ore și 39 de minute.
Este cu puțin mai lungă decât cea pământeană.
Însă un "an" marțian durează doi ani,
pentru că orbita lui Marte este dublă față de cea a Pământului.
Datorită ciclului zi-noapte și a atmosferei subțiri,
Marte este singura planetă apropiată unde se pot utiliza
sere luminate de lumina naturală a Soarelui.
Aceste sere le vor permite coloniștilor
să-și producă singuri hrana pe planeta rece și aridă.
E clar că nu te poți baza pe hrana
adusă de pe Pământ la fiecare doi ani.
Trebuie să îți produci propria hrană.
O mulțime de oameni gândesc, "Acesta e un adevărat pas înainte."
"Iei cu tine câțiva cartofi, câteva verze și ai plecat."
"Poți face agricultură pe Marte."
Studiile efectuate la Universitatea de Stat din Arizona
sugerează că microorganismele trimise în spațiu se comportă diferit.
Nu le priește acolo.
Sute, dacă nu chiar mii de teze de doctorat
au fost scrise în ultimii 20 de ani despre cum să produci hrană pe Marte.
Un experiment foarte interesant a avut loc acum câțiva ani în Olanda,
când NASA a dat olandezilor o mostră de sol aproape identic cu cel marțian.
Olandezii au plantat 4.200 de semințe de la tot felul de legume
și toate semințele au germinat.
Unele s-au comportat mai bine decât altele,
de exemplu, morcovii au crescut foarte repede.
Nu e nici o-ndoială că vom putea produce hrană pe Marte,
însă vor trece sute de ani până când vom produce
suficientă hrană încât să putem supraviețui.
Singura cale prin care vom putea face asta este să teraformăm planeta,
astfel încât să devină asemănătoare Pământului
și astfel să putem avea recolte pe suprafața planetei.
În ultimii ani, savanții au propus diferite metode de a teraforma Marte,
schimbând-o în mod intenționat pentru a fi asemănătoare Pământului.
Majoritatea se axează pe topirea ghețarilor de la poli,
pentru a elibera carbon care să îngroașe atmosfera.
Încălzirea polilor lui Marte
poate genera o creștere semnificativă a temperaturii,
vor apărea ape curgătoare, în special în zona Ecuatorului.
Apoi apa se va evapora în atmosferă, apărând efectul de seră.
Astfel, vom încălzi Marte
și vom putea înființa culturi agricole pe suprafața sa.
Însă, până acolo e cale lungă.
Aceasta înseamnă cel puțin 300 de ani.
Prin preocuparea NASA, dar și a sectorului privat,
ducerea oamenilor pe Marte nu mai este ceva de domeniul fantasticului.
Însă vom ajunge să teraformăm planeta,
astfel încât să punem bazele unor colonii permanente acolo ?
Și dacă da, în ce scop ?
Ce este așa interesant la Marte,
încât ne simțim obligați să ajungem acolo ?
Condițiile de pe Pământ
de acum 3- 4 miliarde de ani se consideră că erau
cu mult diferite față de cum sunt astăzi.
Ca și Marte, Pământul era lipsit de atmosferă și nelocuibil.
Conform adepților paleoastronauticii,
teraformarea ar fi exact la fel ca începuturile vieții pe Pământ.
Ca și dovadă, ei arată către poveștile timpurii despre Creație.
Când ne uităm la miturile despre Facerea Lumii,
unul dintre lucrurile pe care le întâlnim în aceste povești
este ideea că zeii au încercat să creeze un mediu stabil pe Pământ.
Povestea Genezei poate fi văzută ca un ghid pentru teraformarea Terrei.
În prima zi, Dumnezeu sau zeii au creat Universul (lumina primordială, n.t.).
În ziua a doua, zeii au creat Cerul.
Acesta este descris ca o cupolă,
sau ca o suprafață ce separă Raiul de Pământ.
Apoi au urmat plantele și animalele și, mai târziu, ființele umane.
Când mă uit la Geneză, mie îmi seamănă
exact cu o vizită extraterestră.
Sunt sigur că există un Dumnezeu ... fără nicio îndoială
că există o putere superioară.
Însă undeva, pe firul istoriei,
extratereștri au coborât pe această planetă, ne-au creat,
poate chiar au teraformat planeta, pentru a fi capabilă să susțină viața.
La naiba, vorbim exact despre ce vrem noi să facem pe Marte.
Lucrurile pe care le vom face pe Marte
pot fi exact aceleași făcute de extratereștri când au venit pe Pământ.
Vom teraforma acea planetă, vom crea o atmosferă mai favorabilă,
vom topi calotele polare pentru a crea râuri și lacuri.
Iar apoi poate chiar vom manipula genetic organisme,
pentru a se adapta mai bine pe acea planetă.
E posibil ca omenirea să fie ghidată de extratereștri
să meargă și să colonizeze Planeta Roșie.
Plănuind să colonizeze Marte, oare calcă oamenii pe urmele
extratereștrilor ce au venit pe Pământ în trecut ?
Adepții paleoastronauticii sugerează
că există dovezi că acești extratereștri au venit pe Pământ
exact de pe planeta care este acum destinația noastră.
La 10 martie 2006,
sonda Mars Reconnaissance Orbiter ajunge la destinație
și începe să orbiteze Marte la 300 km altitudine.
A înconjurat planeta de peste 40.000 de ori
și a trimis pe Pământ peste 264 terabiți de informații și 200.000 de imagini.
La 28 septembrie 2015, savanții de la NASA anunțau
că imaginile primite de la Orbiter
au dus la descoperirea revoluționară pe care o sperau ...
dovezi ale existenței apei pe Marte.
Fotografiile făcute de Orbiter dezvăluie
dâre ce par că se scurg de-a lungul anului,
asemănătoare cu albiile râurilor de pe Pământ.
Dacă există cursuri subterane de apă pe Marte,
iar din câte știm, structura chimică de pe Marte
este identică cu cea de pe Pământ,
este foarte probabil să existe viață pe Marte.
Întrebarea pe care și-o pune toată lumea este :
este suficientă apă pentru a susține viața ?
După mine, răspunsul este afirmativ.
Nu e nevoie să existe apă lichidă întinsă ca o baltă
pentru ca microbii să-și ducă traiul.
Există microorganisme pe Pământ,
care trăiesc în aceleași condiții ca pe Marte.
Deci, cred că există sau a existat viață pe Marte ?
Eu zic că da. Sunt absolut convins.
În 1996, cercetătorii NASA care studiau
un meteorit marțian găsit în Antarctica
anunțau o descoperire șocantă ...
dovada vieții microbiene pe Marte.
În mod curios, au dezmințit această concluzie
la scurt timp după ce anunțul a făcut înconjurul lumii.
Un deceniu mai târziu,
oamenii de știință au reexaminat meteoritul,
stabilind că el chiar conține materie organică
și urme de bacterii fosilizate.
Dovezile despre viața microbiană de pe Marte,
obținute de la meteoriți, sunt indubitabile acum.
Este copleșitor !
Nu doar unii dintre meteoriții de pe Marte
prezintă semne ale existenței vieții, ci aproape toți.
Deși dovezile despre viața microbiană deschid noi perspective,
în 2013, geochimistul Steven Benner și-a prezentat descoperirile
ce sugerează că acești meteoriți indică o posibilitate
chiar mai uimitoare decât teoria că a existat viață pe Marte cândva.
El susține că aceștia ar putea fi responsabili
pentru apariția vieții pe Pământ.
Benner a ajuns la această concluzie când a descoperit
că elementele considerate a fi esențiale pentru apariția vieții
nu sunt disponibile imediat pe Pământ
și că ar fi putut fi prezente doar pe suprafața Planetei Roșii.
Întotdeauna am considerat că Marte este
un loc mai propice pentru apariția vieții decât este Pământul.
Recent, Steve Benner și-a completat afirmațiile
arătând că anumite elemente care sunt esențiale chimiei organice,
cum ar fi borul și molibdenul,
sunt mai abundente pe Marte decât pe Pământ.
Ne putem imagina că viața de pe Pământ a început pe Marte,
deci, dintr-un punct de vedere, noi toți suntem marțieni sau urmași ai lor.
Viața pe Pământ ... adusă de pe Marte ?
Am putea, de fapt, să fim marțieni ?
Adepții paleoastronauticii spun că da
și sugerează că această "însămânțare" a Pământului
ar fi putut fi pusă la cale de ființe asemenea omului,
ființe ce au existat pe Marte.
Ei susțin că acești strămoși extratereștri
pot fi întâlniți în textele apocrife din biblia ebraică,
descriși drept "fallen angels". (îngerii căzuți)
Știm din Cartea lui Enoch că a existat un grup de îngeri,
care au fost alungați pe Pământ, deoarece au încălcat legea divină.
Ei au arătat umanității Căile, adică Cunoașterea,
pe care noi, astăzi, le-am interpreta drept știință și tehnologie.
Acești îngeri aveau formă umană.
În ebraică, erau numiți Ishim, care înseamnă "oameni".
Arătau exact la fel ca noi.
Îngerii căzuți erau uriași.
Aveau cel puțin 3 m înălțime, o statură impresionantă.
Ochi imenși. Și nu aveau aripi.
De 100 de ani, mitologii studiază teoria
conform căreia îngerii căzuți ar proveni de pe Marte.
Chiar și Dante a descris asta în Paradiso.
El numește această teorie "al cincilea nivel al raiului".
Este posibil ca îngerii căzuți să fi venit de pe Marte ?
Am putea reinterpreta originea îngerilor căzuți
ca fiind nu ființe venite din Rai, ci de pe Marte ?!
Bazându-se pe examinarea cosmonauților
care trăiesc pe Stația Spațială Internațională,
savanții au făcut presupuneri despre modificările fiziologice
care ar putea avea loc la generațiile următoare de oameni născuți pe Marte.
Iar adepții paleoastronauticii sugerează
că asemănarea cu îngerii căzuți ar fi nefirească.
Unul dintre lucrurile uimitoare legate de corpul uman
este abilitatea de a se adapta.
Dacă ne uităm la cosmonauții care merg în spațiu,
ei cresc cu aproximativ 5 - 8 cm.
Când vorbim despre un om născut pe Marte,
mediul ambiant va schimba structura corpului uman.
Iar ceea ce vom vedea peste câteva generații
vor fi oameni mai înalți și mai slabi,
din cauza gravitației mai reduse de pe Marte.
Dacă oamenii vor trăi suficient de mult pe Marte,
ei ar putea să crească mai înalți,
ar putea avea capete mai mari, membre mai fusiforme,
ar putea avea ochii ceva mai mari,
adaptați pentru a vedea mai bine în întuneric,
pentru că există mai puțină lumină pe Marte comparativ cu Pământul,
deoarece este mai departe de Soare.
Ar putea sfârși arătând ca în reprezentările cu îngeri
și diferite alte ființe despre care citim în Biblie și în alte documente antice.
Aceste caracteristici ale cuiva
provenit de pe o planetă cu gravitație scăzută, cum e Marte,
sau care a stat în spațiu mult timp,
pot fi caracteristicile pe care le întâlnim
la îngerii căzuți ... foarte înalți ...
... fusiformi ... și, probabil, palizi și cu ochi mari.
Ceva ce ne-am aștepta să apară de pe o altă planetă ... Marte, de exemplu.
Ar putea viața de pe Pământ chiar să-și aibă originile pe Marte ?
Și este posibil să nu fi fost o întâmplare, ci un proiect ?
Dacă da, atunci, ce s-a întâmplat cu marțienii ?
Posibile indicii s-ar putea găsi prin examinarea
a ceea ce unii susțin că sunt dovezi de necontestat
despre utilizarea armelor de distrugere în masă.
Întinzându-se pe 4.000 km, de-a lungul Ecuatorului lui Marte,
există o uriașă spintecătură în scoarță.
Numită Valles Marineris, are o adâncime de peste 7 km,
ceea ce înseamnă de 5 ori adâncimea Marelui Canion (din America)
și măsoară o lungime egală cu distanța New York - California.
Valles Marineris este unul dintre cele mai mari rifturi de pe Marte.
A fost botezat după o misiune Mariner din anii '70.
Prezintă câteva caracteristici geologice interesante.
Este uriaș.
Deci, este o provocare să-ți dai seama cum a apărut.
Este de-a dreptul imens.
Întrebarea este ...
de ce s-a format la o scară atât de mare ?
Marele Canion este creat de râul Colorado.
Nu cred că Valles Marineris a fost creat de un râu.
Este limpede că nu a fost făcut de eroziunea apei.
Principala teorie științifică sugerează
că riftul ar putea fi rezultatul activității vulcanice
în combinație cu deplasări ale plăcilor tectonice.
Totuși, inginerul Ralph Juergens
argumenta în articolul său "Despre Lună și Marte", din 1974,
că formele de relief din Valles Marineris
nu prezintă semnele de sfâșiere și înălțare specifice presiunii vulcanice,
ci, mai degrabă, par să fie scobite.
Juergens a sugerat că ar semăna cu urmele
lăsate de o descărcare electrică.
Conform teoriei sale,
zona a fost atacată de un puternic trăsnet cosmic,
care sfârteca peisajul pe măsură ce înainta de-a lungul planetei,
expulzând resturi în spațiu.
Deși savanții de la NASA dezaprobă teoria,
ea a suscitat interesul inginerilor electroniști.
Folosind doi electrozi, pentru a crea un arc electric
deasupra unei suprafețe cu nisip,
au putut demonstra, la o scară redusă,
cum ar fi putut fi sfârtecat Valles Marineris de o descărcare electrică.
Nu se întâmplă un astfel de lucru în cazul unui vulcan,
cutremur sau orice alt fenomen natural.
Aspectul în sine seamănă
cu multe dintre descărcările electrice pe care le-am făcut.
Ar putea un trăsnet cosmic să fie responsabil
pentru crestătura masivă de pe Marte ?
Dacă da, a fost un fenomen natural ... sau un atac ?
Există o serie de povești despre arme antice asemănătoare trăsnetului.
De exemplu, în tradițiile scandinavă, greacă și vedică
există o armă care poate distruge lumi întregi.
În textele vedice, (textele sacre hinduse, n.t.)
ea se numește Vajra.
Vajra înseamnă trăsnet.
Iar această armă puternică este deținută de zeul Indra.
Era o armă specială, construită pentru a-l distruge pe uriașul Vritra.
Vritra reprezenta Forțele Răului și crea dezordine în Univers.
Deci, trebuia să fie distrus,
iar Indra a folosit această armă pentru a-l nimici.
Vajra produce acest super fulger care devastează totul
și este cea mai distructivă armă a zeilor.
Iar dacă privim la Marte, acea cicatrice pare să fie provocată
de un astfel de atac electric imens.
Poate că această Vajra a lui Indra
a lovit planeta și a creat un canion imens
și poate chiar a schimbat planeta Marte.
S-ar părea că aceste arme sunt de sorginte extraterestră.
Ar putea Vajra descrisă în textele vedice antice
să fie o super armă, folosită împotriva planetei ?
Adepții paleoastronauticii spun că da
și sugerează că există dovezi
și despre detonarea altor arme de distrugere în masă.
Într-un articol din 2014, publicat în Jurnalul de cosmologie,
fizicianul John Brandenburg își prezenta rezultatul cercetărilor,
demonstrând că cineva sau ceva a distrus viața de pe Marte
cu ajutorul unor explozii nucleare.
Există o cantitate enormă de xenon-129 în atmosfera marțiană.
Xenon-129 este produs de reacțiile nucleare.
Explicația mea inițială a fost
că a existat un reactor nuclear natural, ce a devenit instabil.
Totuși, discutând cu mai mulți oameni de știință,
mi-au spus că densitatea spectrală a xenonului indică altceva.
Reprezintă urma lăsată de o armă nucleară.
Nu este produsă de niciun fel de reacție nucleară naturală.
Diagrama radiațiilor indică prezența reziduurilor la nivel planetar,
ce se extind din două puncte radioactive din nordul planetei,
Regiunile cu radioactivitate reziduală sunt acoperite cu sticlă ...
același tip de sticlă întâlnită în poligoanele de testare nucleară.
Se numește trinitită.
Zeci de mii de kmp de pe Marte au fost transformați în sticlă.
Se pare că cineva a aruncat două bombe nucleare pe Marte.
Niciun fenomen natural nu produce asemenea efecte nucleare.
Deci, e necesar să mergem pe Marte.
Trebuie să aflăm cu exactitate ce s-a întâmplat acolo.
Chiar există semne care indică o distrugere în masă regizată ?
Dacă da, e posibil ca supraviețuitorii să fi venit pe Terra ?
Dovezi suplimentare ar putea fi găsite prin examinarea peisajului marțian
și a formațiunilor misterioase,
despre care unii spun că ar fi relicve extraterestre.
La 554 de zile după ce roverul marțian Curiosity a aterizat,
transmite către Pământ fotografiile panoramice făcute pe Marte.
După analizare, arheologii amatori anunță o descoperire uimitoare ...
ceva ce pare a fi un chip, localizat în Trecătoarea Dingo,
semănând cu o statuie umană.
Descoperirea este doar una dintre zecile
de obiecte ciudate identificate în poze ...
... printre care un sarcofag ...
... o statuie a lui Buddha ...
... ba chiar și o cruce.
Există o mulțime de obiecte pe Marte, pe care oamenii le văd,
ori au impresia că le văd în pozele trimise de rover.
Și este dificil să nu le iei în considerare,
întrucât ele sunt identice cu sculpturile făcute de om.
Chiar și după un cataclism planetar, care, aparent, a avut loc pe Marte,
tot se vor găsi resturi ale unei civilizații dispărute,
rămase în urmă drept mărturie că a fost cineva acolo.
Adepții paleoastronauticii au luat în calcul
existența vestigiilor și structurilor artificiale de pe Marte
încă de la primele imagini transmise pe Pământ
de către Misiunea Viking, în 1979.
Oficialii NASA susțin că interpretarea
formațiunilor de pe Marte drept obiecte făcute de om
se datorează fenomenului Pareidolia,
când mintea distinge un model familiar,
de exemplu, formele din nori.
Însă unii experți în imagistică nu sunt convinși
că e vorba doar de o festă jucată de ochi.
Joe White s-a ocupat de editare foto vreme de 25 de ani
și susține că a identificat vestigii care sfidează orice explicație.
Imaginile "roverului" sunt destul de detaliate,
dând posibilitatea să fie reperate capete de statui și blocuri de piatră,
unele având înscrisuri sau fiind gravate.
Este un mare păcat că "ei" fac tot posibilul să distrugă aceste imagini.
În principiu, reduc rezoluția imaginilor, pentru ca detaliile să nu se mai vadă.
Însă, întrucât am lucrat cu editare foto, știu cum trebuie să procedez.
În cazul de față, măresc contrastul și accentuez detaliile.
Primele detalii observate au fost cele ale ochiului și ale nasului ...
... de aici, din partea stângă ...
... o formă foarte bine conturată a gurii ...
... și ceea ce pare a fi o ureche ... chiar aici.
Iar statuia prezintă o formă alungită a capului.
La fel de bine ar putea să fie și o coafură elaborată a capului,
care pare a fi desprins, însă e greu de spus.
După mine, este o statuie deteriorată,
îngropată până la bărbie și, probabil, cea mai mare parte din ea
este îngropată sub nisip.
Dar se poate observa destul de limpede că este genul de lucru
pe care te-ai aștepta să-l întâlnești în America Centrală sau de Sud.
Ar putea fi ruinele unei civilizații dispărute,
ruine identice cu cele de pe Pământ ?
Adepții paleoastronauticii spun că da
și sugerează că aceasta este una dintre multele relicve marțiene
care par a avea corespondențe pe Pământ.
Anumite structuri de pe Marte pot fi asociate cu structuri de pe Pământ.
Pe Marte, avem structuri care seamănă cu piramidele.
Există coloane verticale și pietre de tipul Stonehenge.
De asemenea, există o structură care seamănă cu un Sfinx.
În regiunea Cydonia există foarte multe obiecte,
inclusiv o zonă numită "Orașul",
unde se află așa-numitul "Chip de pe Marte".
Există o piramidă pentagonală uriașă ...
un roi de alte obiecte piramidale alături ...
Iar un amănunt cu adevărat interesant despre "Oraș"
este că vârfurile tuturor piramidelor de acolo ...
se potrivesc, în principiu, cu amplasarea Pleiadelor.
Este ceva ce întâlnim și pe Pământ.
Vedem diferite monumente antice
care sunt proiectate să reflecte Constelația Pleiadelor.
Este posibil ca structurile de pe Marte să fie adevărate și artificiale ?
Toți savanții spun, "Nu, imposibil !".
Pe bune ?!
Apă pe Marte ... imposibil, nu ?!
Ba da, a fost dovedit.
Deci, ar trebui să ne întrebăm ... care civilizație le-a construit ?
Și ce s-a întâmplat cu aceasta ?
S-a sugerat că ei ar fi scăpat de pe Marte
și ar fi venit pe Pământ pentru a-și asigura supraviețuirea.
Când privim la aceste extraordinare construcții de pe Pământ,
similare cu ceea ce vedem pe Marte acum,
ne determină să ne întrebăm ...
ne-au învățat strămoșii noștri extratereștri
cum să construim aceste monumente ?
Știind că, într-o zi, ne vom descoperi rădăcinile pe Marte
și vom fi capabili să corelăm ce am făcut pe Pământ
cu ce am făcut înainte pe Marte.
Ar putea diferitele structuri și vestigii găsite pe Marte
să fie dovezi ale unei civilizații marțiene dispărute,
o civilizație care a fost recreată pe Pământ ?
Dacă da, atunci de ce încearcă NASA să ascundă această legătură ?
Ar putea exista și altele, despre care nu s-a spus publicului ?
Roverul de 2,5 miliarde $, Mars Curiosity
este cel mai avansat rover dintre cele care explorează terenul marțian.
Pe lângă obținerea de fotografii, de mostre de sol și de aer
și deplasarea pe suprafața planetei ...
este capabil să poziționeze camera și asupra sa,
particularitate ce permite inginerilor de la NASA
să diagnosticheze și să remedieze defecțiunile de la distanță.
În mod curios, după 50 de zile de la începerea misiunii,
roverul a transmis pe Pământ o fotografie misterioasă,
în care se vedea ceva ce părea a fi umbra unei forme umane.
Se poate vedea o persoană acolo.
Și, deși pare că nu purta cască, avea un fel de echipament și ochelari.
Și a dat naștere la speculații că, pe Marte, s-ar putea întâmpla
ceva mai mult decât a spus NASA că putem realiza.
NASA știe mult mai multe decât ne spun nouă.
Ei fac publice fotografiile. Ei aleg ce lucruri să fie dezvăluite.
În general, nu emit păreri despre acele lucruri,
însă permit oamenilor care vor să le vadă
să își facă propria părere despre ce ar putea fi ele.
Însă ei nu spun nimic despre acele lucruri,
din cauza constrângerilor de natură politică.
Acum câțiva ani, am primit un telefon de la o persoană pe nume Jackie,
care susținea că ea este o fostă angajată de la NASA.
Ne-a povestit despre cum roverele noastre
au trimis poze, pe care NASA le-a tăinuit,
cu oameni plimbându-se pe Marte.
Și a fost convingătoare.
Părea să știe exact despre ce vorbește.
A existat întotdeauna o teorie că ar fi un program spațial
dincolo de programul spațial pe care îl cunoaștem.
Este un program secret.
Este programul unde dispar trilioane $
și nimeni nu știe unde s-au cheltuit banii.
Și nimeni nu știe ce se întâmplă.
Un hacker scoțian, Gary McKinnon, a pătruns în baza de date NASA
și a descoperit un fișier ce conținea o listă
cu ceea ce era numit "ofițeri non-tereștri" ...
ofițeri militari care trăiesc și lucrează în afara Pământului.
Acum ... "non-tereștri" nu înseamnă neapărat "marțieni".
Însă ar putea însemna "plecați în spațiu".
Iar aceasta ar denota că există un fel de program spațial secret,
despre care publicul nu știe.
Ar putea exista o operațiune militară secretă pe Marte ?
Dacă da, de când se desfășoară ?
Unii investigatori sugerează că un plan fezabil
pentru a ajunge pe Marte a fost conceput
cu mult înainte chiar de a ajunge pe Lună,
de către aceeași oameni de știință care ne-au dus acolo.
Wernher Von Braun a fost un geniu al rachetelor,
iar obsesia sa era să ajungă pe Marte.
Era captivat de știința rachetelor.
A scris o carte în 1948, numită "Proiectul Marte".
Este, în esență, un manual despre cum să ajungem pe Marte.
Conține toate calculele și formulele despre ce traiectorie orbitală
e nevoie pentru a ajunge pe Marte.
A conceput-o ca și cum ar fi putut duce oameni pe Marte în 1965.
Tot ce a pus în acel manual de 91 de pagini este valabil și astăzi.
Wernher Von Braun ne-a conturat planul
pentru a merge și a coloniza Marte.
Toată lumea gândește, "Încă nu am făcut-o."
Însă sunt și unii care cred că noi chiar am colonizat Marte
și că avem o colonie de cosmonauți acolo încă de când trăia el.
Există dovezi convingătoare că Von Braun a lucrat în secret,
împreună cu membrii din guvernul american,
la o tentativă de a ajunge la Marte.
Este posibil să fi reușit ?
Credeți că e posibil ca guvernul să țină ceva secret ?
Absolut !
Să revedem Proiectul Manhattan.
Când au conceput bomba atomică,
au fost implicate peste 140.000 de persoane.
Nimeni nu a scos o vorbă.
Nimeni nu a spus ce făceau,
iar mulți dintre ei nu au știut la ce lucrează
până când bomba nu a fost detonată.
Deci, Von Braun ar fi putut lucra la un program secret pentru Marte,
având același nivel de siguranță ca și Proiectul Manhattan,
care și astăzi ar putea să fie strict secret
și niciodată pus la dispoziția publicului larg.
Ajungerea noastră la Lună se datorează geniului lui Werner Von Braun.
Ar fi putut tot el orchestra o misiune secretă către Marte ?
Și dacă da, în ce scop ?
Torrance, California. 2015.
Membrii consiliului unei agenții spațiale private, condusă de Elon Musk ...
... Spațiu X ...
anunță că scopul organizației este și întotdeauna a fost
să ajute omenirea să colonizeze Marte.
Cred că este important ca noi, ca specie, ca civilizație,
suntem pe cale să devenim o adevărată civilizație spațială,
și o specie multi-planetă.
Punctul de vedere al lui Elon Musk
este că oamenii nu pot supraviețui la infinit pe Pământ
și există o mulțime de amenințări la adresa vieții umane pe Pământ,
atât legate de ceea ce facem noi planetei,
cât și din partea lucrurilor cum ar fi asteroizii.
Este suficient un singur asteroid la fel de mare
ca și cel care a omorât dinozaurii.
Și apropo, este o probabilitate de 100 %
ca asta să se întâmple, mai devreme sau mai târziu.
Să mergem pe Marte ține de instinctul de supraviețuire.
Este ceva ce știm ...
este ceva întipărit în subconștientul nostru ... trebuie să o facem ... sau murim !
Cred că mesajul ruinelor de pe Marte este ...
"Asta se poate întâmpla cu voi !"
"Și ar trebui să vă asigurați, ca și specie, că rasa umană nu este nimicită !"
Deoarece, în ciuda defectelor noastre,
suntem o parte importantă, nobilă, puternică a acestui Univers.
Este ceva ce ne va duce înapoi la origini.
Iar aici vom păși, cu adevărat, pe urmele
cosmonauților antici care au venit pe Terra.
Iar la final, vom fi ca ei, noi înșine extratereștri,
colonizând o planetă străină.
Când vom coloniza Marte, va fi o reconstituire a pașilor antici.
Va fi o reconectare și o aducere aminte a locului de unde ne tragem.
Și s-ar putea ca, colonizarea lui Marte să fie salvarea noastră.
Marte este locația firească.
Dacă viața pe Terra va deveni vreodată imposibilă,
acesta este pasul pe care trebuie să-l facem,
dacă supraviețuirea speciei noastre este în prim plan.
Deoarece, posibil, de acolo am venit.
Deci, e posibil ca noi, pământenii, să fim marțieni.
Atunci, se naște întrebarea ...
s-a mai jucat acest joc în urmă cu sute de mii de ani ?
Este posibil ca colonizarea lui Marte
să fie cheia supraviețuirii noastre ?
Și dacă da, am mai fost pe marginea prăpastiei și înainte ?
Ar fi putut exista o societate umană pe Marte acum mii de ani ?
Probabil că vom descoperi adevărul despre strămoșii noștri extratereștri
când vom deveni noi înșine extratereștri pe Marte.